**ELŐTERJESZTÉS**

**Szombathely Megyei Jogú Város Közgyűlésének**

**Fenntarthatósági és Klímastratégiai Szakmai Bizottságának**

**2025. szeptember 24-i ülésére**

**Tájékoztató az Európai Zöld levél díj pályázaton való részvétel előkészítő munkájáról**

A tavalyi évben tájékoztattuk a Tisztelt Bizottságot, hogy az Európai Bizottság létrehozta a fenntarthatóság iránt elkötelezett európai városoknak az Európai Zöld Levél Díjat. A díjjal járó 200 ezer euró pénzjutalom célja, hogy támogassa a helyi környezetvédelmi kezdeményezéseket és hozzájáruljon a város fenntarthatósági jövőképének megvalósulásához.

A díjat évente legfeljebb két városnak ítélik oda. Szombathely városát a 2029. évre vonatkozóan tervezzük pályázni, melyhez a pályázat benyújtási határideje 2027. április 30.

A szakmai követelményeknek megfelelően történő benyújtáshoz és a pályázat megírásához külső szakértő bevonása indokolt, melyhez Önkormányzatunk 2025. évi költségvetésében 1.500.000 Ft áll rendelkezésre.

Németh Ákos Tanácsnok Úr a pályázat összeállításával, ütemezésével és benyújtásával kapcsolatban a nyár folyamán egyeztetéseket folytatott. A pályázat elkészítéséhez optimálisan 6-8 hónap szükséges, a külső szakértő beszerzésére 2025. december 31-ig kerülhet sor, így a kiírásnak megfelelő formátumban történő pályázat a 2027. április 30-i beadási határidőre állítható össze.

Az Európai Zöld Levél díj nagyszerű lehetőség arra, hogy aktívan ösztönözzük városunkat, a polgárokat, hogy még zöldebben és fenntarthatóbban gondolkodjanak.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2025. szeptember „ ”**

**/: Dr. Nemény András :/**

**HATÁROZATI JAVASLAT**

**….…./2025. (IX. 24.) FKSZB sz. határozat**

A Fenntarthatósági és Klímastratégiai Szakmai Bizottság a „**Tájékoztató az Európai Zöld levél díj pályázaton való részvétel előkészítő munkájáról**” című előterjesztést megtárgyalta és az abban foglaltakat tudomásul veszi.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(A végrehajtásért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal